MAJOR กระแส Avengers Endgame ร้อนแรง คาดหนุนกำไรปีนี้นิวไฮในรอบ 5 ปี ซื้อเป้า 31 บ.
MAJOR กระแส Avengers Endgame ร้อนแรง คาดหนุนกำไรปีนี้นิวไฮในรอบ 5 ปี ซื้อเป้า 31 บ.
25 เม.ย. 2562

บล.ฟินันเซีย ไซรัส ระบุในบทวิเคราะห์วันนี้(25เม.ย.62)  บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ความร้อนแรงของ Avengers Endgame น่าจะทำให้เป็นหนังที่ทำรายได้เปิดตัวสูงสุดเป็นประวัติการณ์ และรายได้ตลอดเวลาเข้าฉายสูงกว่าภาคก่อนที่ทำรายได้ 420 ลบ.
นอกจากมีหนังที่ทำรายได้เกิน 100 ลบ.ถึง 5 เรื่องในไตรมาส1/62 และมี line-up หนังที่แข็งแกร่งตลอดทั้งปี ทำให้คาดว่าการเติบโตของกำไรปกติในปีนี้จะสูงสุดในรอบ 5 ปีที่ 21% เป็น 1,173 ลบ. เป็นเม็ดเงินที่สร้างสถิติสูงสุด ราคาหุ้นพักฐานจน PE ลดจาก 24x เหลือ 22x เปิด upside อีกครั้ง